Luis Suares Chempionlar Ligasining safardagi ketma-ket 17 ta o‘yinidan beri gol ura olmayapti

10-aprel, chorshanba kuni futbol bo‘yicha Yevropa Chempionlar Ligasi chorak finalining dastlabki o‘yinida “Barselona” safarda “Manchester Yunayted”ni mag‘lubiyatga uchratdi (1:0).

Mazkur uchrashuvda “Barselona” hujumchisi Luis Suares ham boshqa jamoadoshlari kabi gol ura olmadi. Natijada uning Yevropa Chempionlar Ligasining mehmonda kechgan bahslardagi golsiz seriyasi 17 ta uchrashuvga (1599 daqiqa) yetdi.
Eslatib o‘tamiz, u so‘nggi bor 2015-yilning 16-sentabrida safarda kechgan bellashuvda “Roma” darvozasini ishg‘ol qilgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!